User:Birupaksh Kaundilya/sandbox

== मेहुली घोष == मेहुली घोष (जन्म: 20 नवंबर 2000 ) एक भारतीय निशानेबाज हैं, जिन्होंने 16 वर्ष की उम्र में 2016 के राष्ट्रीय निशानेबाज़ी चैम्पियनशिप में नौ पदक जीते थे. घोष ने 2017 में जापान में एशियाई एयरगन चैम्पियनशिप में अपना पहला अंतरराष्ट्रीय स्वर्ण पदक जीता. पश्चिम बंगाल में जन्मीं और पली-बढ़ीं घोष भारतीय निशानेबाजी दल के सबसे कम उम्र के सदस्यों में से एक हैं.

व्यक्तिगत जीवन और पृष्ठभूमि
घोष लोकप्रिय टीवी धारावाहिक सीआईडी और विभिन्न एक्शन फ़िल्मों को देखकर पहली बार बंदूक और गोलियों की ओर आकर्षित हुई. उन्होंने 2008 के ओलंपिक स्वर्ण पदक विजेता अभिनव बिंद्रा को एक्शन में देखने के बाद इसमें करियर बनाने का फ़ैसला किया. उन्होंने जब शुरुआत की तब अभ्यास करने के लिए न तो उचित फायरिंग रेंज ही थे और न ही इलेक्ट्रॉनिक टारगेट. रेंज में टारगेट्स बदलने के लिए उन्होंने एक हैंड पुली का इस्तेमाल किया.

घोष एक मध्यम वर्गीय परिवार से हैं. उनके पिता एक दिहाड़ी मजदूर थे और माँ एक गृहिणी. शुरू में, परिवार को उनके प्रशिक्षण में वित्तीय कठिनाइयों का सामना करना पड़ा.

2014 में घोष की चलाई गोली से एक व्यक्ति घायल हो गया, इस घटना के बाद वो डिप्रेशन (अवसाद) में चली गईं. फिर उनके माता-पिता उन्हें अर्जुन पुरस्कार विजेता जॉयदीप कर्माकर की अकादमी में ले गए जहां उन्होंने आगे का प्रशिक्षण लिया.

पेशेवर उपलब्धियाँ
2016 की राष्ट्रीय चैम्पियनशिप घोष के लिए ये एक ऐतिहासिक टूर्नामेंट था. उन्होंने वहां नौ पदक जीते और जूनियर इंडिया टीम के लिए चुनी गईं. 2017 में, उन्होंने जापान में एशियाई एयरगन चैम्पियनशिप में अपना पहला अंतरराष्ट्रीय स्वर्ण पदक जीता.

2018 में अर्जेंटीना की राजधानी ब्यूनस आयर्स में आयोजित युवा ओलंपिक खेलों के दौरान उन्होंने रजत पदक हासिल किया. उसी वर्ष राष्ट्रमंडल खेलों में भी रजत पदक और विश्व कप में कांस्य पदक जीता. घोष पहली बार सीनियर विश्व कप में शिरकत कर रही थीं और उन्होंने जूनियर रिकॉर्ड शॉट के साथ महिलाओं की 10मीटर एयर राइफल स्पर्धा में कांस्य पदक जीता.

2019 में, उन्होंने वर्तमान विश्व रिकॉर्ड से बेहतर स्कोर के साथ नेपाल में आयोजित दक्षिण एशियाई खेलों में स्वर्ण पदक जीता.

मेहुली घोष को 2020 में "स्पोर्टस्टार एसेज़ अवार्ड्स" में "फीमेल यंग एथलीट ऑफ़ द ईयर" पुरस्कार से सम्मानित किया गया.

संदर्भ
https://www.issf-sports.org/athletes/athlete.ashx?personissfid=SHINDW2011200001 (1)

https://www.bbc.com/hindi/sport-55857400 (2)

https://timesofindia.indiatimes.com/sports/commonwealth-games/2018-commonwealth-games-know-your-cwg-athlete-mehuli-ghosh/articleshow/63534542.cms (3)

https://sportstar.thehindu.com/shooting/shooting-gun-air-rifle-tokyo-2020-commonwealth-games-mehuli-ghosh-joydeep-sports-news/article30694421.ece (4)

https://www.firstpost.com/sports/commonwealth-games-2018-mehuli-ghosh-wins-silver-in-10-air-rifle-apurvi-chandela-bags-bronze-4423983.html#:~:text=PRO365%20Offer-,Commonwealth%20Games%202018%3A%20Mehuli%20Ghosh%20wins%20silver%20in%2010,rifle%2C%20Apurvi%20Chandela%20bags%20bronze&text=Gold%20Coast%3A%20Young%20Mehuli%20Ghosh,the%20Commonwealth%20Games%20on%20Monday. (5)

https://www.firstpost.com/sports/south-asian-games-2019-mehuli-ghosh-wins-gold-in-10m-air-rifle-with-world-record-score-of-253-3-effort-to-not-be-recognised-by-issf-7734661.html#:~:text=Sports-,South%20Asian%20Games%202019%3A%20Mehuli%20Ghosh%20wins%20gold%20in%2010m,not%20be%20recognised%20by%20ISSF (6)

https://sportstar.thehindu.com/aces-awards/mehuli-ghosh-wins-sportstar-aces-2020-female-young-athlete-of-the-year-shooting/article30556119.ece (7)